दुबई चैम्पियनशिप : ग्रोथ दूसरे दौर में, डोकिक बाहर  
ऑस्ट्रेलिया की महिला टेनिस खिलाड़ी जर्मिला ग्रोथ शानदार जीत के साथ दुबई चैम्पियनशिप के दूसरे दौर में पहुंच गई हैं।
ऑस्ट्रेलिया की महिला टेनिस खिलाड़ी जर्मिला ग्रोथ शानदार जीत के साथ दुबई चैम्पियनशिप के दूसरे दौर में पहुंच गई हैं जबकि उनकी हम वतन जेलेना डोकिक को हार का सामना करना पड़ा है। विश्व की 31वीं वरीयता प्राप्त ग्रोथ ने बुधवार को महिला वर्ग के एकल स्पर्धा के पहले दौर में स्लोवाकिया की खिलाड़ी डोमिनिका सिबुलकोवा को 7-6 (7-5), 6-2 से शिकस्त दी। वाइल्डकार्ड के जरिए टूर्नामेंट में प्रवेश करने वाली डोकिक को 11 वरीयता प्राप्त स्लोवाकिया की फ्लाविया पेनेटा के हाथों 6-2, 6-2 से हार का सामना करना पड़ा।  हाल में पेरिस ओपन का खिताब जीतने वाली पेत्रा कवितोवा को हार का सामना करना पड़ा है। कवितोवा को 13 वरीयता प्राप्त जापान की अयुमी मोरिता ने 7-6 (7-2), 7-6 (7-3) से हराया।